
ՏԵՂԵԿԱՆՔ - ՀԻՄՆԱՎՈՐՈՒՄ
ՀՀ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄՆԵՐ (ՍՈՒԲՎԵՆՑԻԱՆԵՐ) ՍՏԱՆԱԼՈՒ 2027 ԹՎԱԿԱՆԻ ԾՐԱԳՐԱՅԻՆ ՀԱՅՏԵՐԸ ՀԱՍՏԱՏԵԼՈՒ 
 ԵՎ ԹԱԼԻՆ ՀԱՄԱՅՆՔԻ ԱՎԱԳԱՆՈՒ 31.03.2026Թ -Ի ԹԻՎ 43-Ա ՈՐՈՇՈՒՄԸ ՈՒԺԸ ԿՈՐՑՐԱԾ  ՃԱՆԱՉԵԼՈՒ  ՎԵՐԱԲԵՐՅԱԼ
Թալին համայնքի ավագանու քննարկմանը ներկայացվող «Հայաստանի Հանրապետության պետական բյուջեից նպատակային հատկացումներ (սուբվենցիաներ) ստանալու 2027 թվականի ծրագրային հայտերը հաստատելու մասին» որոշուման  նախագիծը մշակվել է «Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 25-րդ կետով, «Նորմատիվ իրավական ակտերի մասին» ՀՀ օրենքի 37-րդ հոդվածի 1-ին մասով,սահմանված կարգավորումների համատեքստում, հիմք ընդունելով համայնքի ղեկավարի առաջարկությունը
Իրավական ակտի ընդունման նպատակը և կարգավորման անհրաժեշտությունը. Սույն իրավական ակտի ընդունման նպատակն է ՀՀ պետական բյուջեից նպատակային հատկացումների (սուբվենցիաների) ստացման համար 2027 թվականի համայնքային զարգացմանն ուղղված ծրագրերի հաստատումը և դրանց ներկայացման իրավական հիմքերի ապահովումը։ Ակտի ընդունմամբ նախատեսվում է կարգավորել համայնքի ենթակառուցվածքների զարգացման, բնակավայրերում ճանապարհային, գազամատակարարման, ջրամատակարարման և ջրահեռացման համակարգերի բարելավման, ինչպես նաև կրթական և մարզական նշանակության օբյեկտների կառուցման գործընթացը։
Կարգավորման անհրաժեշտությունը պայմանավորված է համայնքի սոցիալ-տնտեսական զարգացման, բնակչության կենսապայմանների բարելավման, ծառայությունների մատչելիության բարձրացման և համայնքային ենթակառուցվածքների արդիականացման հրատապությամբ, ինչպես նաև սուբվենցիոն ծրագրերի շրջանակում պետական աջակցություն ստանալու պահանջով։
Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.	
Ավագանու որոշման նախագծի ընդունումն այլ իրավական ակտերի ընդունման կամ փոփոխություններ կատարելու անհրաժեշտություն չի առաջացնում:
Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին
Սույն իրավական ակտի ընդունմամբ նախատեսվում է համայնքի բյուջեում ինչպես եկամուտների, այնպես էլ ծախսերի ավելացում՝ պայմանավորված ՀՀ պետական բյուջեից նպատակային հատկացումների (սուբվենցիաների) ներգրավմամբ և ծրագրերի համաֆինանսավորման ապահովմամբ։ 
Նախագծով առաջարկվող կարգավորումների բնույթն ու նպատակը
Նախագիծը կրում է անհատական  բնույթ և վերաբերում է միայն դրանում նշված բնակավայրերին։ 
Նպատակը ապահովել համայնքային ծրագրերի իրականացման իրավական հիմքերը, պետական և համայնքային միջոցների համատեղ արդյունավետ օգտագործումը, ինչպես նաև բնակչության կենսապայմանների բարելավումը և սոցիալ-տնտեսական զարգացումը։
Իրավական ակտի կիրառման դեպքում ակնկալվող արդյունքները
Համայնքի ենթակառուցվածքների, մասնավորապես ճանապարհների, ջրամատակարարման և ջրահեռացման համակարգերի, մանկապարտեզների և մարզական օբյեկտների բարելավված և ժամանակակից վիճակի ապահովում։
1. Բնակավայրերի համաչափ զարգացում և հանրային ծառայությունների մատչելիության ու որակի բարձրացում։
1. ՀՀ պետական բյուջեից տրամադրվող սուբվենցիաների նպատակային և արդյունավետ օգտագործում՝ համայնքային ծրագրերի իրագործման համար։
1. Բնակչության կենսապայմանների բարելավում և համայնքի սոցիալ-տնտեսական զարգացման խթանում։
1. Համայնքային ծրագրերի իրականացման համար անհրաժեշտ իրավական և կազմակերպչական հիմքերի ամրապնդում։


